O familie din SUA a ajutat la salvarea unei căprioare. Animalul își prinsese capul într-un borcan de plastic
O căprioară din Statele Unite a intrat într-un mare bucluc după ce și-a prins capul într-un borcan din plastic și nu a mai putut să-l scoată.
Un localnic a zărit-o pe camerele de supraveghere și, îngrijorat, a anunțat autoritățile, și-a alertat vecinii și a postat pe rețelele sociale imagini cu caprioara, poate cineva o ajută.
El însuși a mers de mai multe ori în pădure să o caute, convins că nu va putea supraviețui prea mult fără a avea acces la apă și hrană.
În cele din urmă, doi soți au reușit să prindă căprioara și i-au scos borcanul de pe cap. Deși slăbită, căprioara nu a avut nevoie de îngrijirile unui veterinar.